text: Uheld skaber kø på E45
  25 oktober 2017 kl. 11.46
  Et uheld skaber onsdag eftermiddag kø på E45 Sønderjyske Motorvej i sydgående retning. En lastbil har påkørt et køretøj, som var i nødsporet. Politiet melder om ingen tilskadekomne.  
  Et uheld skaber kø på E45 Sønderjyske Motorvej i sydgående retning. Uheldet er sket mellem rasteplads Øster Løgum Vest og Aabenraa N.
  En lastbil har påkørt et køretøj, som befandt sig i nødsporet. Køretøjet signalerede, at der var folk i nødsporet, som arbejdede på en nødtelefon. Føreren af lastbilen mistede herredømmet og kørte i grøften. 
  - Ingen er kommet noget til. Hverken chaufføren eller de to, som befandt sig i køretøjet i nødsporet, siger vagtchefen ved Syd-og Sønderjyllands Politi Nikolaj Hølmkjær til TV SYD. 
  Bagpå køretøjet i nødsporet var monteret en slags pude, som skulle sikre dem, der befandt sig i køretøjet, og dem, der arbejdede i nødsporet. 
  Opdatering 14:45: Vejdirektoratet skriver, at oprydningsarbejdet tidligst forventes overstået kl. 22:00. Lastbilen bliver bjerget efter kl. 20. Der må forventes ekstra rejsetid på strækningen.
  Trafik: E45 mellem afkørsel 69-70 Sydgående. Fortsat 8-10 km kø. Fortsat kun det ene spor farbart #poltidk
  
  Trafik: motorvej E 45 Sydgående før rødekro afkørsel 70. 2. vognbane åbnes - fortsat kødannelse på stedet #politidk
  
  Trafik: E45 - sydgående. Alternativ rute - Anbefaling kør af ved afk. 69 mod vest og følg rute 24. #politidk
  
  Trafik: E45 sydgående, lige før Rødekro afk. 70. Lastbil påkørt arbejdsredskab. Begge vognbaner spærret. #politidk
  
  